Trka
<s>Trka je ime za svaki oblik sportskog natjecanja u kom se sudionici natječu u brzini.</s>

<s>Historija</s>

<s>Iako su Antički Grci načelno cijenili sve sportove, ipak im je najvažnije natjecanje bila utrka dvokolica.</s><s>Pobjednici tih utrka ne samo da su opjevani u odama takvih veličina kao što je Pindar, i da su ovjekovječeni u mramornim skulpturama, već su zaradili i puno novaca, što je suprotno mitu o njihovom amaterizmu koji su širili filohelenisti tokom 19. vijeka.</s><s>Utrke golih atleta održavale su se od stadiona u Olimpiji do brojnih polisa, zavisno o dužini zvale su se stadion (oko 180 m), diaulos (2 stadia) i dolihos (oko 4800 m).</s>

<s>I za Antičkog Rima i Bizanta utrke dvokolica nastavile su biti jednako popularne.</s><s>Utrke dvokolica u rimskom Circusu Maximusu znale su privući i do 250,000 gledaoca.</s>

<s>Rimski Circus i bizantski Konstantinov hipodrom nastavili su priređivati utrke dvokolica, sve tamo do početka 5. vijeka, dugo nakon što su gladijatorske borbe zabranjene što zbog protesta kršćana a što zbog visokih troškova.</s><s>Utrke dvokolica premda vrlo surove, bile su im vrlo privlačne, vjerojatno i zato jer su kočijaši bili podijeljeni na strogo organizirane frakcije (kao plave i zelene), pa su stekli i vjerne navijače, a njihova strast prenjela se i na natjecatelje.</s><s>Taj recept za širenje popularnosti utrka raširio se od Britanskih otoka do Mezopotamije.</s>

<s>Ljubav prema konjima se kod azijskih aristokrata može pratiti još od vremena Hetita, pa su konjičke utrke odavno popularne diljem Azije.</s><s>I Prorok Muhamed je odobrio konjičke utrke, ali kako su geografske prilike po Arabiji diktirale da se tamošnji ljudi koriste i devama, utrke s njima su jednako popularne kao i konjičke.</s>

<s>Za ranog srednjeg vijeka prestale su se organizirati trke, osim u pojedinim rijetkim prilikama, po sajmovima i to za žene, koje bi se utrkivale za pobjednički ogrtač, dok bi muškarci bacali kamena s ramena.</s>

<s>Prve novovjeke konjičke utrke počele su se održavati u gradovima komunama na Apeninskom poluotoku još u 13. vijeku, najslavnija od njih Palio iz Siene u sličnom obliku se održava od 1656. do danas.</s><s>U toj utrci od 3 kruga natječu se deset gradskih kvartova - kontrada.</s>

<s>Tokom 16 i 17. vijeka konjičke utrke utrke postale su popularne i u Engleskoj, pa su prve stalne utrke počele održavati od 18. vijeka.</s>

<s>Veslanje je bilo jedan prvih novovjekih sportova koji liči na današnje.</s><s>Prva Utrka čamaca između Oxforda i Cambridga održana je 1829. iza tog je 1839. organizirana Henley regata.</s><s>Nakon što su univerziteti Oxford i Cambridge održali svoj prvi sportski meč 1864. postala je popularna i atletika odnosno trčanje u raznim disciplinama.</s>

<s>Francuska je početkom 19. vijeka preuzela vodstvo u razvoju bicikla i popularizaciji biciklizma.</s><s>Prva utrka Pariz-Rouen održana je 1869., Tour de France je inauguriran 1903.</s><s>Njegov veliki uspjeh inspirirao je Kraljevinu Italiju da 1909. organizira Giro d'Italia, a nakon tog i čitav niz dugometražnih utrka.</s>

<s>Automobilističke utrke počele su se masovnije održavati nakon Prvog svjetskog rata</s>

<s>U prenesenom značenju trka-utrka može biti bilo što čim se ljudi bave od utrke u naoružanju, do utke tko će prvi doći do Južnog pola ili do Mjeseca.</s>

<s>Jedan od primjera utrke u naoružanju je natjecanje u gradnji drednota između Carske Njemačke i Ujedinjenog Kraljevstva prije Prvog svjetskog rata.</s><s>Tad je Njemačka kao sila u usponu nastojala srušiti tradicionalnu pomorsku dominaciju Ujedinjenog Kraljevstva.</s>

<s>Drugi još značajniji primjer je hladnoratovska utrka u nuklearnom naoružanju između Sjedinjenih Američkih Država i SSSR-a.</s>

<s>Izvori</s>

<s>Vanjske veze</s>

<s>Corsa</s>

<s>Sport</s>

